वाम गठबन्धनका तर्फबाट प्रतिनिधिसभा क्षेत्र नं १ का उम्मेदवार कृष्णप्रसाद दाहालले विसं २०७४ को निर्वाचनको नतिजाले राजनीतिक स्थिरता ल्याउने बताउनुभएको छ । वाम गठबन्धनले हेटौँडा २, ४ र १० नं वडामा आयोजना गरेको संयुक्त घरदैलोपछि गरेको कोणसभामा एमाले नेता दाहालले वाम गठबन्धनको जीतपछि देशमा रोजगारीको अवसर सिर्जना हुने बताउनुभयो । उहाँले भन्नुभयो, “अहिले ४० लाख युवा विदेशिएका छन्, उनीहरुलाई देशमा नै बस्ने वातावरण बनाउनेछौँ ।”
